**Tehnična specifikacija št. VKS-116/20-Sklop 1:**

**»Tehnični del za JN »Dobava rezervnih delov, preventivno vzdrževanje in servisiranje sistema stabilnega gašenja na območju RCERO Ljubljana«**

Predmet javnega naročila za Sklop 1 je dobava rezervnih delov (blaga), preventivno vzdrževanje in servisne intervencije na sistemu stabilnega gašenja na objektih mehanske obdelave odpadkov (v nadaljevanju: MBO-M) na območju Regijskega centra za ravnanje z odpadki v Ljubljani (v nadaljevanju: RCERO Ljubljana), Cesta dveh cesarjev 101, 1000 Ljubljana za obdobje 48 mesecev.

1. **Oprema stabilnega gašenja obsega:**
* glavno sprinkler postajo z:
	+ vgrajenimi rezervoarji vode v skupni količini cca 1600 m3,
	+ Sprinkler: 3 dizel motorje DE MASS BV model DF12TIH-N s črpalkami KSB ETANORM RX 200-500 ter električno črpalko SPECK IN-VB 2-140 za vzdrževanje tlaka,
	+ hidrantno omrežje: Dizel motor FPT N45MNAF40.11 s črpalko KSB ETNF 100-080-200 GBVA 100A3B,
	+ Električna hidrantna črpalka KSB Movitec V 15/5 B,
	+ Električna črpalka za vzdrževanje tlaka v hidrantnem omrežju SPECK IN-VB 2-140,
* podventilsko postajo 1 z vgrajenimi:
	+ 3 mešalnimi ventili za peno,
	+ 1% pena v količini 8000 litrov,
	+ 2% pena v količini 2000 litrov,
	+ razvodi za gašenje s sprinklerjem za vsako gasilno cono posebej v globokem bunkerju, kontrolnem stolpu, pomožnem skladišču goriva, kosovnih odpadkih in osrednjem delu MBO-M ter povezava do podventilske postaje 2,
* podventilsko postajo 2 z vgrajenimi:
	+ razvodi za gašenje s šprinklerjem za vsako gasilno cono posebej v skladišču goriva, sušilniku in v boksih pod sortirno kabino ter prostoru neželeznega separatorja 427F33,
* kompleten razvod sprinkler sistema v MBO-M z vsemi regulacijami, šobami in generatorji pene.

**Ponudnik bo na podlagi pisnega (e-mail, faks) ali telefonskega naročila naročnika organiziral in izvedel storitve na vseh napravah stabilnega gašenja. Storitve obsegajo preventivno vzdrževanje v skladu z Navodili za vzdrževanje (Priloga 15). Storitve obsegajo tudi vso tehnično podporo zaposlenim naročnika, ki jo potrebujejo za normalno obratovanje naprav stabilnega gašenja, vse servisne intervencije zaradi nepredvidenih okvar ter dobavo blaga za normalno obratovanje vseh naprav in opreme, ki so predmet tega naročila.**

1. **Lastnosti pene**

Ponujena pena mora izpolnjevati zahteve glede stopnje penila in navedene tipične lastnosti pene:

**Tipične lastnosti 1 % pene pri 20⁰C** (meritve po EN 1568:2008, del 1, 2 in 3):

|  |  |
| --- | --- |
| Penilo (Vsebnost AFFF) | 1% |
| Primernost za požarne razrede | A in B |
| Oblika in barva | Čista tekočina, rumena do rjava |
| Gostota (20⁰C) | 1,04 ± 0,02 g/ml |
| pH (koncentrat, 20⁰C) | 6,5 – 8,5 |
| Viskoznost (20⁰C) | < 15 mm2/s |
| Usedline (EN 1568) | brez |
| Stopnja mešanja | 1 (% Vol <) |
| Stopnja ekspanzije (EN 1568-3) | 5-10 |
| Čas odtekanja 25% (20⁰C, EN 1568-3) | 2 – 4 min. |
| Čas odtekanja 50% (20⁰C, EN 1568-3) | 4 – 8 min. |
| Primernost za ekspanzijo | Nizko, Srednjo |
| Temperatura zmrzovanja | 0⁰C |
| Temperatura skladiščenja | 0 do +50 ⁰C |
| Primernost uporabe | Pena mora biti primerna za uporabo na obstoječem stabilnem sistemu gašenja na RCERO Ljubljana |

**Tipične lastnosti 2 % pene pri 20⁰C:**

|  |  |
| --- | --- |
| Penilo  | HI-EX 2% (visoka stopnja ekspanzije) |
| Primernost za požarne razrede | A in B |
| Oblika in barva | Čista tekočina, modra |
| Gostota (25⁰C) | 1,02 ± 0,02 g/ml |
| pH (koncentrat, 25⁰C) | 6 - 7 |
| Viskoznost (25⁰C) | 8,0 ± 2,0 mm2/s |
| Usedline | < 0,1% |
| Stopnja mešanja | 2 (% Vol <) |
| Refraktivni indeks | 1350 ± 0,015 |
| Primernost za ekspanzijo | Nizko, Srednjo, Visoka |
| Temperatura skladiščenja | +2 do +49 ⁰C |
| Primernost uporabe | Pena mora biti primerna za uporabo na obstoječem stabilnem sistemu gašenja na RCERO Ljubljana |

**Novo dobavljena pena mora biti kompatibilna z obstoječo peno, ki jo ima naročnik na zalogi (proizvajalec: 1% pena: FABRIK CHEMISCHER PRAPARATE von dr. R. STHAMER GmbH & Co.KG – naziv pene: STHAMEX – AFFF FXS 1% F-0 #2146 in 2% pena proizvajalec: SABO FOAM s.r.l. METEOR X High Expansion foam concentrate).**

1. **Obseg storitev preventivnega pregleda in vzdrževanja naprav sistema stabilnega gašenja**

Preventivni pregled in vzdrževanje naprav sistema stabilnega gašenja obsega pregled, kontrolo in servisne preglede predpisane s strani proizvajalca sistema za stabilno gašenje. Poleg tega preventivno vzdrževanje obsega še:

* + priprava in uskladitev vzdrževalnih del z naročnikom,
	+ vizualna kontrola instalacij in čiščenje,
	+ funkcionalna kontrola in pregled delovanja sistemov,
	+ preizkušanje funkcij in odpravo okvar na napravah zaradi normalne obrabe, popravila, nastavitve in manjše, predhodno dogovorjene korekcije,
	+ izdelava zapisnika izvedenih del skladno z veljavno zakonodajo,
	+ vodenje evidence preventivnega vzdrževanja,
	+ dokumentiranje posebnih opažanj,
	+ predloge izboljšav in posodobitev,
	+ svetovanje in pogovor o morebitnih problemih po želji naročnika,
	+ svetovanje glede razpoložljivosti rezervnih delov.

Obseg in trajanje preventivnega vzdrževanja se za vsak vgrajen del izvaja skladno s tehnično dokumentacijo in navodili proizvajalca.

Izbrani ponudnik bo mora izvajati polletno in letno preventivno vzdrževanje v skladu s terminskim planom preventivnega vzdrževanja proizvajalca opreme – Navodili za vzdrževanje sistema stabilnega gašenja, predpisana s strani proizvajalca opreme (preventivno vzdrževanje s strani pooblaščenega podjetja, označeno z rdečo piko), ki je samostojna priloga.

Za servisno intervencijo varnostnih naprav naročnika mora ponudnik zagotavljati stalno servisno službo 24 ur vse dni v letu (24/7), ki je dosegljiva na telefonskih številkah (stacionarna, mobilna) in elektronskem naslovu (v primeru nepredvidenih okvar naprav stabilnega gašenja).